Temeljem članka 31. stavka 2. Zakona o održivom gospodarenju otpadom ( „Narodne novine“ br. 94/13. i 73/17.) te članka 32.Statuta Grada Skradina ( „Službeni vjesnik Šibensko-kninske županije“ br. 10/09 i 5/13), Gradsko vijeće Grada Skradina na svojoj 5. sjednici održanoj 31. siječnja 2018. godine, donosi

**O D L U K U**

**o povjeravanju obavljanja javne usluge prikupljanja**

**miješanog komunalnog otpada i biorazgradivog komunalnog otpada**

**na području Grada Skradina**

Članak 1.

Ovom odlukom povjerava se obavljanje djelatnosti javne usluge prikupljanja miješanog komunalnog otpada i prikupljanja biorazgradivog komunalnog otpada na području Grada Skradina .

Članak 2.

Obavljanje djelatnosti javne usluge prikupljanja miješanog komunalnog otpada i prikupljanja biorazgradivog komunalnog otpada povjerava se trgovačkom društvu „Rivina Jaruga“ d.o.o., Trg Male Gospe 3, Skradin u kojem Grad Skradin ima 100% vlasničkog udjela.

Obavljanje djelatnosti iz stavka 1.ovog članka povjerava se na neodređeno vrijeme,s tim da Grad Skradin može obavljanje navedene djelatnosti organizirati na jedan od drugih zakonom dozvoljenih načina,u kojem slučaju će ova odluka biti ukinuta.

Članak 3.

Ova Odluka stupa na snagu osmog dana od dana objave u „Službenom vjesniku Šibensko-kninske županije“.

KLASA: 351-01/18-01/4

URBROJ: 2182/03-02-18-1

Skradin, 31. siječnja 2018. godine.

**GRADSKO VIJEĆE**

**GRADA SKRADINA**

**PREDSJEDNICA**

Nadija Zorica,v.r.